Politikerne i Københavns Kommune har givet ungdomsbolig-komplekset Uptown Nørrebro den endelige tommelfinger op. Dermed kan byggeriet på den øde grund langs Borgmestervangen gå i gang og Ydre Nørrebros første højhus stå indflytningsklart i 2018.

Kort Uptown Nørrebro stort kort

Der bliver offentlig adgang til den fremtidige udsigt fra toppen af tårnet, næsten 100 meter oppe. Omkring sig får højhuset fem mindre søskende på seks til syv etager og et dertilhørende hjørnehus. I alt 700 nye nørrebroere bliver der plads til i de 500 studieboliger, der spænder fra kollegieværelser til 4-værelses delelejligheder.

Bag projektet til godt 1 mia. kroner står Danica Pension, som har lagt udformningen i hænderne på de københavnske højhus-specialister Arkitema Architects.

Se meget mere om Uptown Nørrebro her på Magasinet KBH